San Lameer Villa 10412 | LekkeSlaap
San Lameer Villa 10412 is op die San Lameer Landgoed aan KwaZulu-Natal se Suidkus geleë. Dié subtropiese paradys bied wild, fauna, flora, 'n ryk voëllewe en doendinge vir die hele gesin. Die bewarea is 200 ha groot en spog met 'n 18 putjie-kampioenskapsgholfbaan, 'n hotel met 'n spa, 'n restaurant en kroeg; luukse villas en direkte toegang tot Blouvlagstrande.
Dié villa het slaapplek vir 2 en beskik oor lugversorging, 1 slaapkamer, 'n en suite-badkamer en 'n oopplan-kombuis en -leefarea. Die slaapkamer het 'n dubbelbed en die en suite-badkamer met 'n stort, wasbak en toilet.
Die kombuis is toegerus met 'n stoof, oond, yskas-vrieskas, mikrogolf, eetgerei en breekware. Daar is ook 'n skottelgoedwasser, wasmasjien en tuimeldroër. Daar is sitplek vir 4 by die toonbank en die sitarea het 'n sitkamerstel en 'n platskerm-TV met sekere DStv-kanale en 'n DVD-speler.